2004/43/EY: Euroopan keskuspankin päätös, tehty 18 päivänä joulukuuta 2003, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EKP/2003/17)



Virallinen lehti nro L 009 , 15/01/2004 s. 0027 - 0028



Euroopan keskuspankin päätös, tehty 18 päivänä joulukuuta 2003, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa (EKP/2003/17) (2004/43/EY) EUROOPAN KESKUSPANKIN NEUVOSTO, joka ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 29.3 ja 29.4 artiklan, ottaa huomioon Euroopan keskuspankin (EKP) yleisneuvoston myötävaikutuksen perussäännön 47.2 artiklan neljännen luetelmakohdan mukaisesti, sekä katsoo seuraavaa: (1) Kansallisten keskuspankkien prosenttiosuuksista Euroopan keskuspankin pääoman jakoperusteessa 1 päivänä joulukuuta 1998 tehdyllä päätöksellä EKP/1998/13(1) vahvistettiin 1 päivästä kesäkuuta 1998 alkaen kansallisten keskuspankkien painoarvot (jäljempänä "painoarvot") EKP:n pääoman jakoperusteessa (jäljempänä "pääoman jakoperuste"). (2) Perussäännön 29.3 artiklassa edellytetään, että painoarvot tarkistetaan joka viides vuosi Euroopan keskuspankkijärjestelmän perustamisen jälkeen 29.1 artiklan määräyksiä vastaavasti. Tarkistettu pääoman jakoperuste tulee voimaan tarkistusta seuraavan vuoden ensimmäisenä päivänä. (3) Euroopan komissio on toimittanut Euroopan keskuspankin pääoman merkintään sovellettavan jakoperusteen tarkistamista varten tarvittavista tilastotiedoista 15 päivänä heinäkuuta 2003 tehdyn neuvoston päätöksen 2003/517/EY mukaisesti EKP:lle tilastotiedot tarkistetun pääoman jakoperusteen määrittämiseksi(2). (4) EKP:n (mahdolliset) nettovoitot tai -tappiot tilikaudelta 2003 olisi jaettava perussäännön 33.1 artiklan b kohdan sekä 33.2 artiklan mukaisesti ja 31 päivänä joulukuuta 2003 sovellettavien painoarvojen perusteella. Tätä olisi sovellettava perussäännön 32.1 artiklan mukaiseen rahoitustuloon, EKP:n seignioragetulon jakamiseen, EKP:lle siirrettyjen valuuttavarantojen määrää vastaavien kansallisten keskuspankkien saamisten korkoon ja liikkeeseen laskettuihin euroseteleihin liittyville eurojärjestelmän sisäisille saldoille maksettavaan korkoon, ON TEHNYT TÄMÄN PÄÄTÖKSEN: 1 artikla Pyöristäminen Kun Euroopan komissio toimittaa pääoman jakoperusteen tarkistamista varten tarkistettuja tilastotietoja eikä lukujen summaksi saada 100:aa prosenttia, poikkeama korjataan seuraavasti: i) mikäli summa on vähemmän kuin 100 prosenttia lisäämällä 0,0001 prosenttiyksikköä pienimpään osuuteen tai pienimpiin osuuksiin nousevassa järjestyksessä, kunnes tulokseksi saadaan tasan 100 prosenttia, tai ii) mikäli summa on enemmän kuin 100 prosenttia, vähentämällä 0,0001 prosenttiyksikköä suurimmasta osuudesta tai suurimmista osuuksista laskevassa järjestyksessä, kunnes tulokseksi saadaan tasan 100 prosenttia. 2 artikla Painoarvot Perussäännön 29 artiklassa tarkoitetut kansallisten keskuspankkien painoarvot pääoman jakoperusteessa ovat 1 päivästä tammikuuta 2004 alkaen seuraavat: >TAULUKON PAIKKA> 3 artikla Loppusäännökset ja siirtymäkauden säännökset 1. Päätös EKP/1998/13 kumotaan täten 1 päivästä tammikuuta 2004. 2. EKP:n (mahdolliset) nettovoitot tai -tappiot, rahoitustulo, seignioragetulo, EKP:lle siirrettyjen valuuttavarantojen määrää vastaavien kansallisten keskuspankkien saamisten korko ja liikkeeseen laskettuihin euroseteleihin liittyville eurojärjestelmän sisäisille saldoille maksettava korko, jotka koskevat tilikautta 2003, jaetaan 31 päivänä joulukuuta 2003 sovellettavien painoarvojen perusteella. 3. Tämä päätös tulee voimaan 19 päivänä joulukuuta 2003. 4. Tämä päätös julkaistaan Euroopan unionin virallisessa lehdessä. Tehty Frankfurt am Mainissa 18 päivänä joulukuuta 2003. EKP:n neuvoston puolesta Jean-Claude Trichet (1) EYVL L 125, 19.5.1999, s. 33. (2) EUVL L 181, 19.7.2003, s. 43.